
PARLAMENTUL ROMÂNIEI

CAMERA DEPUTAŢILOR
Comisia pentru apărare, ordine

publică şi siguranţă  naţională

Nr.32/436

Bucureşti, 3 iulie 2001

PL nr. 332/2002



RAPORT

asupra proiectului de Lege pentru  respingerea Ordonanţei de urgenţă a Guvernului nr. 161/2000 pentru modificarea şi completarea Legii nr.18/1996 privind paza obiectivelor, bunurilor şi valorilor
În conformitate cu prevederile art.89 şi 107 din Regulamentul Camerei Deputaţilor, la 25 iunie 2002, Comisia pentru apărare, ordine publică şi siguranţă naţională a fost sesizată spre dezbatere şi avizare în fond în procedură de urgenţă, cu proiectul de Lege pentru  respingerea Ordonanţei de urgenţă a Guvernului nr. 161/2000 pentru modificarea şi completarea Legii nr.18/1996 privind paza obiectivelor, bunurilor şi valorilor.

Membrii comisiei au constatat că Ordonanţa de urgenţă a Guvernului nr.161/2000 a fost respinsă de Senat ca urmare a adoptării de către acesta, la 3 iunie 2002, a proiectului de Lege privind paza obiectivelor, bunurilor, valorilor şi protecţia persoanelor, proiect care conţine şi prevederea că Legea nr.18/1996, cu modificările şi completările ulterioare, urmează a fi abrogată.

În urma examinării proiectului de lege, în şedinţa din 1 iulie 2002,  comisia a hotărât, cu unanimitate de voturi pentru, ca proiectul de lege să fie supus spre dezbatere şi adoptare Plenului Camerei Deputaţilor în forma adoptată de Senat la 19 iunie 2002, cu respectarea prevederilor articolului 74 alineatul (2) din Constituţia României, avînd în vedere că, în raport de obiectul şi conţinutul său, proiectul face parte din categoria legilor ordinare.       




PREŞEDINTE,

                                    Răzvan IONESCU

Red.exp. M. Ţăranu                             

Către

BIROUL PERMANENT AL

CAMEREI DEPUTAŢILOR
Vă înaintăm, alăturat, RAPORTUL asupra proiectului de Lege pentru  respingerea Ordonanţei de urgenţă a Guvernului nr. 161/2000 pentru modificarea şi completarea Legii nr.18/1996 privind paza obiectivelor, bunurilor şi valorilor, trimis cu adresa nr. 332 din 24 iunie 2002 şi înregistrat sub nr. 32/436 din 25 iunie 2002.

În raport de obiectul şi conţinutul său, proiectul face parte din categoria legilor ordinare.

PREŞEDINTE,

Răzvan IONESCU

